लड़की ने बीच चौराहे जड़े 9 थप्पड़, बेहोश होकर गिर पड़ा लड़का

जालौन (यूपी). यहां एक छात्रा ने छेड़छाड़ से परेशान होकर बीच चौराहे शोहदे की जमकर पिटाई कर दी। छात्रा ने एक के बाद एक 9 थप्पड़ जड़े। इसी बीच पब्लिक और साथी छात्रों ने भी शोहदे की पिटाई कर दी, जिसके बाद युवक वहीं बेहोश होकर गिर पड़ा। मौके पर पहुंची पुलिस युवक को थाने ले गई।

बस स्टैंड पर खड़ी थी छात्रा, युवक ने की छेड़खानी



- घटना जालौन के उरई कोतवाली इलाके की है। छात्रा ज्योति उरई के आईटीआई में पढ़ रही है और यहीं से एनसीसी की ट्रेनिंग भी ले रही है।

- सोमवार की शाम वह अपने घर जाने के लिए जिला परिषद बस स्टैंड पर खड़ी थी, इसी दौरान एक युवक उसे छेड़ने लगा।

- छात्रा उसकी ये हरकत बर्दाश्त नहीं कर सकी और पकड़कर उसकी पिटाई शुरू कर दी।

- हंगामा देख भीड़ इकठ्ठा हो गई। छात्रा ने युवक को बीच चौराहे एक के बाद एक 9 थप्पड़ मारे। इसके बाद पब्लिक और छात्रा के साथी छात्रों ने उसकी जमकर पिटाई कर दी।

- युवक बहोश होकर वहीं गिर गया, जिसके बाद पुलिस को सूचना दी गई। मौके पर पहुंची पुलिस युवक को थाने ले गई।

- छात्रा ने बताया, ''लड़का फोन कर परेशान करता था, जब वह घर जा रही थी तो तब उसको परेशान किया गया।

- इस मामले में उरई के सीओ का कहना है कि अभी तक किसी प्रकार की कोई शिकायत नहीं आई है, अगर छात्रा शिकायत करती है तो कार्रवाई की जाएगी।